de en en de de de sv de sv da en fr en en de da en de ceb sl en en en en da sk sk da da de de de en de de en en en de da da da da da id
Videoer tilbyder mange fokuselever en fin balance mellem udfordring og færdighed: M (fokuselev udskolingen) kan holde koncentrationen meget længe ved videoer. Han forstår Pythagoras efter at have set forklaringen og kan besvare opgaverne korrekt bagefter (Lærer Skole K). Fokuseleverne har nem adgang til fagligt indhold, de kan gense videoerne, pause dem og modtage informationerne i et tempo, der passer til netop deres behov.
Fokuseleverne interagerer selvstændigt med indholdet og udtrykker self-efficacy “Jeg lærer bedre på computeren, fordi der er flere muligheder. Jeg kan fx se en video - og se både videoen og teksten. Det er nemt for mig at tage noter, fordi jeg kan pause videoen. Det er meget nemmere at bruge en video end at skulle spørge læreren hele tiden” (Fokuselev, udskolingen). Når klassen ser videoer på det fælles board, observerer vi, at mange fokuselever falder fra og ’går på pause’. Det virker umiddelbart bedre, hvis de ser videoerne alene eller sammen med én kammerat, så de selv kan interagere med eller være i dialog om indholdet.
Videoer har ligeledes været brugt som et redskab til at fastholde og visualisere, hvad fokuseleverne har lært - som en ekstern hukommelse for eleven eller et alternativ til klasserums præsentationer. Sådanne videoer hjælper fokuseleverne til at forstå og guider dem, når de skifter fra en aktivitet til en anden, og illustrerer samtidig progressionen: “Jeg vil fortsætte med denne metode, for min fokuselev (mellemtrin) har så meget drive, når han laver sine videoer. Normalt ville han slet ikke deltage i sådanne aktiviteter” (Lærer, Skole B).
Vi har også observeret, hvordan video præsentationer er blevet til sårbare elever og set hvordan produktionen af videoerne har tilført dem en følelse af tillid til deres egne evner (self-efficacy): “Præsentation via video for B. (fokuselev, mellemtrin). Det var en god idé. Han var virkelig glad for den mulighed. Men da han så kammeraterne præsentere på klassen, ville han gerne gøre det samme. Så han endte med slet ikke at bruge videoen… Han er så uopmærksom og det er meget svært at få ham i flow. Videopræsentationen er en god idé som backup. Det vil være bedst, hvis alle havde den mulighed og så bare kunne vælge, om de ville præsentere via den eller selv gøre det foran klassen. Det ville være mindre stigmatiserende” (Lærer, Skole F).